ประกาศสำนักพระราชวังประกาศสำนักพระราชวังเรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลข่าวสารส่วนบุคคลของสำนักพระราชวัง[๑] เพื่อให้เป็นไปตามมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่บัญญัติให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอสำนักพระราชวัง เป็นส่วนราชการไม่สังกัดสำนักนายกรัฐมนตรี กระทรวงหรือทบวง มีฐานะเป็นกรม อยู่ในบังคับบัญชาของนายกรัฐมนตรี มีอำนาจหน้าที่เกี่ยวกับการจัดการพระราชวังตลอดจนดูแลรักษาทรัพย์สินและผลประโยชน์ของพระมหากษัตริย์โดยมีเลขาธิการพระราชวังรับผิดชอบในการบริหารราชการข้อมูลข่าวสารส่วนบุคคลตามพระราชบัญญัติดังกล่าว ดังนี้๑. ประเภทของบุคคลที่มีการเก็บข้อมูลไว้๑.๑ ข้าราชการพลเรือนในพระองค์ มีตำแหน่งแบ่งออกเป็น ๔ ประเภทดังต่อไปนี้ก. ตำแหน่งประเภทบริหาร มีระดับดังต่อไปนี้- ระดับต้น- ระดับสูงข. ตำแหน่งประเภทอำนวยการ มีระดับดังต่อไปนี้- ระดับต้น- ระดับสูงค. ตำแหน่งประเภทวิชาการ มีระดับดังต่อไปนี้- ระดับปฏิบัติการ- ระดับชำนาญการ- ระดับชำนาญการพิเศษ- ระดับเชี่ยวชาญ- ระดับทรงคุณวุฒิง. ตำแหน่งประเภททั่วไป มีระดับดังต่อไปนี้- ระดับปฏิบัติงาน- ระดับชำนาญงาน- ระดับอาวุโส๑.๒ ลูกจ้างประจำ แบ่งเป็น ๔ กลุ่มงาน ดังต่อไปนี้ก. กลุ่มงานบริการพื้นฐานข. กลุ่มงานสนับสนุนค. กลุ่มงานช่าง๑.๓ พนักงานสำนักพระราชวัง แบ่งเป็น ๒ ประเภท ดังต่อไปนี้ก. พนักงานสำนักพระราชวังทั่วไป- กลุ่มงานบริการ- กลุ่มงานเทคนิคทั่วไป- กลุ่มงานบริหารทั่วไป- กลุ่มงานวิชาชีพเฉพาะข. พนักงานสำนักพระราชวังพิเศษ๑.๔ ลูกจ้างชั่วคราวเงินนอกงบประมาณ๒. ประเภทของระบบข้อมูลข่าวสารส่วนบุคคล๒.๑ แฟ้มประวัติข้าราชการ ลูกจ้างประจำ พนักงานสำนักพระราชวังลูกจ้างชั่วคราวเงินนอกงบประมาณ๒.๒ โปรแกรมระบบสารสนเทศทรัพยากรบุคคลระดับกรม (DPIS)๓. ลักษณะการใช้ข้อมูลตามปกติใช้ในการบริหารงานบุคคลของสำนักพระราชวัง๔. วิธีการขอตรวจดูข้อมูลข่าวสารของเจ้าของข้อมูลจะกำหนดวิธีการ ดังนี้๔.๑ ดูข้อมูลข่าวสารจากแฟ้มประวัติ- ทำหนังสือเป็นลายลักษณ์อักษรในการขอดูข้อมูลข่าวสาร ถึงกองการเจ้าหน้าที่- ผู้อำนวยการกองการเจ้าหน้าที่ หรือผู้ที่ได้รับมอบหมายเป็นผู้พิจารณาอนุมัติ๔.๒ ดูจากโปรแกรมระบบสารสนเทศทรัพยากรบุคคลระดับกรม (DPIS) ทางระบบ LAN๕. วิธีการขอให้แก้ไขเปลี่ยนแปลงข้อมูลมีแนวทางปฏิบัติ ดังนี้๕.๑ ส่งบันทึกข้อความขอเปลี่ยนแปลงประวัติโดยผ่านผู้บังคับบัญชาตามลำดับ เพื่อส่งให้กองการเจ้าหน้าที่ สำนักพระราชวังเพื่อบันทึกเปลี่ยนแปลงในแฟ้มประวัติข้าราชการ ลูกจ้างประจำ พนักงานสำนักพระราชวังลูกจ้างชั่วคราวเงินนอกงบประมาณรวมทั้งบันทึกเปลี่ยนแปลงในโปรแกรมระบบสารสนเทศทรัพยากรบุคคลระดับกรม (DPIS)โดยแนบหลักฐานต่าง ๆ ที่เกี่ยวกับการเปลี่ยนแปลงประวัติไปพร้อมกับบันทึกข้อความ เช่น- การสมรส แนบสำเนาใบสำคัญการสมรส สำเนาทะเบียนสมรสสำเนาหนังสือสำคัญแสดงการจดทะเบียนเปลี่ยนชื่อสกุล สำเนาบัตรประจำตัวประชาชนและสำเนาทะเบียนบ้านของภรรยา ที่เปลี่ยนชื่อสกุลตามสามี- การหย่า แนบสำเนาใบสำคัญการหย่า สำเนาทะเบียนการหย่าสำหรับฝ่ายหญิงเพิ่มสำเนาหนังสือสำคัญแสดงการจดทะเบียนเปลี่ยนชื่อสกุลสำเนาบัตรประจำตัวประชาชน และสำเนาทะเบียนบ้าน- การมีบุตร แนบสำเนาสูติบัตรบุตร และสำเนาทะเบียนบ้านบุตร- การเปลี่ยนคำนำหน้านาม หรือชื่อตัว หรือชื่อสกุลแนบสำเนาหนังสือสำคัญแสดงการเปลี่ยนคำนำหน้านาม หรือชื่อตัวหรือชื่อสกุลสำเนาบัตรประจำตัวประชาชน และสำเนาทะเบียนบ้าน- การเปลี่ยนแปลงที่อยู่ปัจจุบันแนบสำเนาทะเบียนบ้านที่มีการเปลี่ยนแปลง- การเพิ่มวุฒิการศึกษา แนบสำเนาหลักฐานการสำเร็จการศึกษา- การถึงแก่กรรม แนบสำเนาใบมรณบัตร- การเพิ่มเติมกรณีอื่น ๆ เช่น การถึงแก่กรรมของบิดา มารดา คู่สมรส และบุตรแนบสำเนาใบมรณบัตร- การผ่านการอบรม ดูงาน แนบสำเนาใบประกาศนียบัตรหรือวุฒิบัตร- การบันทึกเครื่องราชอิสริยาภรณ์ตามประกาศราชกิจจานุเบกษา๕.๒แก้ไขเปลี่ยนแปลงข้อมูลตามคำสั่งสำนักพระราชวัง/ประกาศสำนักพระราชวัง- เปลี่ยนแปลงตามคำสั่งและประกาศสำนักพระราชวัง๖. แหล่งที่มาของข้อมูล๖.๑ เจ้าของประวัติ๖.๒ คำสั่งและประกาศสำนักพระราชวัง๖.๓ เอกสารอื่น ๆ ที่เกี่ยวกับการบริหารงานบุคคลประกาศณ วันที่ ๕ มกราคม พ.ศ. ๒๕๕๘จิรายุอิศรางกูร ณ อยุธยารองเลขาธิการพระราชวังรักษาราชการแทนเลขาธิการพระราชวังปริยานุช/ผู้จัดทำ๒๗ มีนาคม ๒๕๕๘ปริญสินีย์/ผู้ตรวจ๒๗ มีนาคม ๒๕๕๘[๑] ราชกิจจานุเบกษาเล่ม ๑๓๒/ตอนที่ ๒๖ ง/หน้า ๙/๒๖ มีนาคม ๒๕๕๘